འཛམ་གླིང་གི་རྒྱལ་ཁབ་༣༢ཙམ་གྱིས་ཆར་རྫས་དེ་བེད་སྤྱོད་བཏང་མྱོང་ཡོད་ན་ཡང་ཕལ་མོ་ཆེས་ཚོད་ལྟ་དང་མཚམས་མཚམས་མ་གཏོགས་བེད་སྤྱོད་གཏོང་གི་མེད་པ་རེད།རྒྱ་ནག་ནི་ཆར་རྫས་དེ་བེད་སྤྱོད་གཏོང་མཁན་ཆེ་ཤོས་དེ་ཡིན་འདུག་ལ།ཕྱི་ལོ་༢༠༠༨ལོའི་པེ་ཅིན་ཨོ་རྩལ་འགྲན་ཚོགས་ཀྱི་མགོ་འཛུགས་དང་མཇུག་བསྡོམས་མཛད་སྒོའི་སྐབས་ཆར་བ་མི་འབབ་པའི་ཆེད།རྒྱ་ནག་གིས་ཐབས་ལམ་དེ་སྤྱད་ནས་ཆར་ཆུ་སྔོན་ལ་འབབ་དུ་བཅུག་ཡོད་འདུགདེ་བཞིན་ཕྱི་ལོ་༢༠༠༩ལོར་ཟླ་གསུམ་ཙམ་རིང་རྒྱ་ནག་ལ་ཐན་པ་བྱུང་བས་པེ་ཅིན་གྱི་ནམ་མཁར་ཆར་རྫས་དེ་གཏོར་ནས་ཉིན་༣རིང་ཁ་བ་བབས་ཡོད་པ་དང་།དེ་ནི་ཕྱི་ལོ་༡༩༨༧ལོའི་རྗེས་སུ་པེ་ཅིན་ཏུ་ཁ་བ་བབས་སྔ་ཤོས་སུ་གྱུར་ཡོད་འདུག